En nú er skollið á stríð og fullorðna fólkið allt orðið stórskrítið . Bókin var tilnefnd til Fjöruverðlauna og til Íslensku bókmenntaverðlaunanna . 3 umsagnir um Strokubörnin á Skuggaskeri „ Strokubörnin á Skuggaskeri er sammannleg saga um málefni sem skipta alla máli , hvar svo sem þeir búa og við hvaða aðstæður . … leiftrandi fjörug krakkasaga , uppfull af fallegum skilaboðum og boðskap en þetta er saga um baráttu góðs og ills og kraft , samstöðu og vináttu . Boðskapurinn er sögunni sjálfri þó aldrei yfirsterkari en hún einkennist af kæti , fjöri og sannri frásagnargleði . “ Úr áliti dómnefndar Fjöruverðlaunanna „ Það er eins og Sigrún hafi ávallt vitað hvað það er sem börn óska sér – leynt eða ljóst … Strokubörnin á Skuggaskeri dansar línudans á milli þess að vera raunsæissaga , fantasía og vísindaskáldsaga . Þetta er saga sem gerist á óljósum stað í þessum heimi , um það bil í samtíma okkar . Það er ekkert séríslenskt við þessa sögu heldur fyrst og fremst sammannlegt – þetta er saga um vináttu , væntumþykju , ást , stríð og frið ásamt því að vera prýðilegt dæmi um þann kraft sem býr í krökkum þegar þeir taka sig til og standa saman … Sigrún er hér í fantaformi … “ Helga Birgisdóttir / spassian.is „ Bókin er auðlesin og fallega uppsett . Myndlýsingar Sigrúnar eru vandaðar og þar er hvergi til sparað því næstum hver einasta opna er myndskreytt . … Afar vel heppnuð og spennandi bók sem varpar ljósi á fáránleika stríðs og hvernig það getur haft áhrif á hugsunarhátt stríðshrjáðra þjóða . “ Halla Þórlaug Óskarsdóttir / Fréttablaðið